# PHUN HREK NAUHAKPAWL IN ZIR AN DUH

### Phun hrek cu ziang a si?

## Phun hrek cu nauhakpawl tlawng an kai ngaingai hlan ih zir dingmi fimzirnak program a si.

## Phun hrek program cu zirhtu buaingah-thiam zet pawl in an zirh ding. Phun hrek ah cun na fa in tlawng ngaingai a kai tikih a ṭul dingmi thiamnak thupi pawl a zir ding a si.

### Ziangruangah ka fa hrang phun hrek program hi a thupi?

## Phun hrek a kaitu nauhak zate in an hmailam zirnak ah lo theih lo ih ṭulmi thiamnak pawl, ca siar dan, nambat siar dan le hminsin dan cun nambat kawm dan tivek pawl felfai zet in an thiam ding a si. Na fa le cu zingzawitupawl ih nauhak zir dan ṭha bik an timi, lek phah ih ca zirnak hmang in an zir ding a si. Phun hrek ah na fa in rualpi thar a nei thei dingih amah le mah rinsan awk dan thiam in amahte a to delh aw ding a si.

### Zopawl in phun hrek program an tuah?

## Phun hrek programs cu sunvu nauhak kiltupawl le standalone phun hrek tlawng tuahnakah kai a theih ringring.

### Ka fa hrangah phun hrek tlawng ṭha bik ziangtin ka hril ding?

## Cozah-bawmnak tuahmi phun hrek-tlawng a si maw ti zoh a ṭha ‘Phun hrek Bawmnak’ in ziangti vekin hna an ṭuan timi a langter mei ding.

## Cozah in phun hrek tlawng hmuahhmuah le sunvu nauhak kilnak a ṭhat le ṭhat lo tahnak Rampi huap in National Quality Framework timi ih sin an zoh ṭha zet cun a ṭhat le ṭhat lo khal an dinhmun an tah thluh a si. Tlawng zate in an phutmi tahnak vekin an tuah tengteng a ṭul. Cun an tuah dan lo hmuh ding in na sut thei, lole ziangmi tahnak tiang an ngah an lo sim ding.

## Nan innsang hrang ih ṭha bik ding na hril thei nak ding ah cun sunvu nauhak kilkhawinak lole phun hrek tlawng ah vung leng aw, hliakhlai awla zirhtupawl kha ziangvek pawl kan nauhak phun hrek a kai le in tuah sak thei ding timi fiang ten sut aw.

### Ka fa Mirang ṭawng a thiam hrih lo le teh ziangtin a si pei?

## Phun hrek zirhtupawl in nauhak zaten program ah an telh, curuangah Mirang ṭawng thiam lo nauhak pawl khal in mi dangvekin leh can le ca zir can bangrep ten nei thei dingin an tuah.

## Hrek khat phun hrek tlawng ah tla cun nauhak an bawm thei nak dingah ṭawng phun hnih thiam zirhtu an nei ding cun mirang ṭawng thiam lo malte lawng thiam khal an um.

### Phun hrek hrang ziangzat a cem ding?

## Cozah in nauhak zate zarh khat ah nazi 15 kai ding phun hrek pawl cu tlawng an kai hlan kum ah bawmnak an pe hai a si. A tam sawn cun cozah bawmnak tlunah dil betmi an nei thotho.

## Innsang hrek khat cu kuan bet ṭulmi daih dingin bawmnak ngahtu an um ding, ṭhimnakah harhdamnak card le minung canpual visa nei innsang pawl tla cu an daih aw thluh. Thu hla famkim deuh ih thei thei dingin phun hrek tlawng ṭuanvo neitu biak aw.

### Ziangtin ka fa phun hrek ah hmin ka pe ding?

## Na fa in tlawng a kai duhnak phun hrek tlawng na theih le cu tawkah va sut hlam in a hmin na pe thei. Hmun tam sawn ah cun Phun Hrek Tlawng Hmin peknak Hmunpi a um cumi na sut hlam thei ih nan kiang ih phun hrek tlawng nai bikbik ah a hmin nan pe ding lole nauhak harhdamnak ṭuanvo neitu nurse na sut thei.

## Phun hrek tam sawn cun an tlawngkai kum kum hrek ah hmin an pe. Tlawng na duhnak bikih na kaiter duh a si le a rang thei bik in hmin pek dingin ruahnak lo pek kan duh hai a si.

## Hawl aw

### Websitepawl

## Nan innsang hrang phun hrek tlawng ṭha na hawl duh a si le:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## Nan umnak kiang phun hrek tlawng na hawl duh le:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### Telephone:

## Victoria nisuahnak Saklam 1300 333 231

## Victoria nitlaknak Saklam 1300 338 691

## Victoria nisuahnak Thlanglam 1300 338 738

## Victoria nitlaknak Thlanglam 1300 333 232

## Nan ṭawng in bawmtu/ṭawnglettu na duh le:

* Rampi huap Ṭawngletnak le Hrilfiahnak (TIS) kha 131450 ah ko aw.
* Nan umnak hmun ih nambat ko dingin sim aw (a tlun ta khi)
* Fawn in an ko dingih ṭawng an lo let sak mei ding.